คณบดีเกษตร มข. ยันรับน้องไม่มีโซตัส เรื่องกินเนื้อหมา แค่อำรุ่นน้องเล่น
คณบดี คณะเกษตร มหาวิทยาลัยขอนแก่น ยืนยันไม่มีการกินเนื้อสุนัข หลังทวิตเตอร์หลุมขุดเรื่องอำ #แฉเกษตรมข จนคนเข้าใจผิดจากกรณีผู้ใช้ทวิตเตอร์รายหนึ่ง อ้างว่า มีระบบโซตัสในมหาวิทยาลัยขอนแก่น และพูดถึงประเด็นรับน้องแล้วให้ทานเนื้อหมา ทำ #แฉเกษตรมข ติดอยู่ใน 20 อันดับที่มีคนทวิตมากที่สุดในขณะนี้เมื่อวันที่ 8 พ.ค.63 รศ.ดร.ดรุณี โชติษฐยางกูร คณบดีคณะเกษตรศาสตร์ มหาวิทยาลัยขอนแก่น กล่าวว่า ประเด็นเรื่องระบบโซตัสนั้น เป็นเรื่องระบบเชียร์ที่อยู่ในมหาวิทยาลัยมาเป็นเวลานานที่คณะเกษตร หรือคณะอื่นๆ นำมาใช้ แต่ในปัจจุบันทางมหาวิทยาลัยมีการกำกับดูแลและให้ความสำคัญให้การเชียร์รับน้องไปในเชิงสร้างสรรค์ 22.00 น. ก็ต้องเสร็จ ในปีๆ หนึ่งจะมีการเชียร์ไม่เกิน 6 ครั้ง ระหว่างจัดกิจกรรมมีการพักทั้งนี้ ยืนยันว่าระบบโซตัสไม่มีอีกแล้ว สังคมปัจจุบันเปลี่ยนไป อย่างเด็กเกษตรทางคณะจะพาไปวัดเป็นเวลา 7 วัน รุ่นพี่น้องน้องมีกิจกรรมร่วมกันนอกเหนือจากกิจกรรมเชียร์ และจะไม่ให้มีการเกิดขึ้นในระบบโซตัสเกิดขึ้น โดยการควบคุมกิจกรรมแม้นอกเวลาเราก็จะมีอาจารย์ที่ติดตามทุกกิจกรรมหลังจากเกิดข่าวขึ้นเราก็จะมีการเข้มงวดมากขึ้นอีก แต่ยืนยันว่าปัจจุบันระบบโซตัสในมหาวิทยาลัยขอนแก่นหมดไปแล้ว หากเกิดขึ้นในสังคมปัจจุบันที่ทุกคนอยู่ใต้กรอบของกฎหมายก็ต้องมีการดำเนินคดีรับผิดในสิ่งที่เกิดขึ้น โดยเรื่องนี้ทางคณะเองได้มีการกำชับสตาฟฟ์รุ่นพี่ทุกคนให้ตระหนัก สร้างความรู้ความเข้าใจให้เกิดการร่วมกันทำงานไม่ใช่การสั่งเหมือนกับเป็นแบบลูกน้องส่วนประเด็นของการรับประทานเนื้อสุนัขนั้น เป็นตำนานที่รุ่นพี่อำรุ่นน้องและหลอกกันมาเป็นเวลานาน แซวกันว่ากัน แต่ในปัจจุบันไม่มีทางที่เป็นไปได้ รุ่นพี่รุ่นน้องเองมีการจัดทำที่พักพิงสุนัขจรจัดเกือบ 500 ตัวที่ขึ้นทะเบียนโดยการร่วมกับทางคณะแพทยศาสตร์ทั้งนี้ ขอยืนยันว่าเป็นไปไม่ได้ที่นักศึกษาคณะเกษตรจะทำเรื่องแบบนี้ พอมีกระแสดังกล่าวออกมาทำให้เป็นภาพลบต่อคณะเกษตรศาสตร์ ทั้งที่ในความเป็นจริงเราเดินหน้าสู่การพัฒนาบุคลากรและนักศึกษาให้เต็มไปด้วยคุณภาพด้านการศึกษา ด้านความรู้ต่างๆ ภายหลังจากจบการศึกษานางสาวณัฐกานต์ พรรณขาม คณะกรรมการสโมสรนักศึกษา คณะเกษตรศาสตร์ มข. ชั้น ปี 4 กล่าวว่า ตนเองในฐานะเป็นรุ่นพี่ในคณะและยังเป็นคนปลุงอาหารซื้อวัตถุดิบต่างๆ มาทำอาหารยืนยันว่า ไม่มีเนื้อสุนัขเข้ามาเกี่ยวข้องแต่อย่างใด เมนูอาหารทุกอย่างทำจากเนื้อหมู เนื้อไก่ และพืชผักต่างที่ซื้อจากในตลาดสดมาปรุงสุกให้น้องๆ กิน และรุ่นพี่ทุกๆ คน รวมทั้งตนก็กินร่วมกัน ยืนยันว่าไม่มีการรับประทานเนื้อสุนัขตามที่มีกระแสแต่อย่างใดทั้งนี้ กระแสดังกล่าวอาจเกิดจากการพูดอำกันต่อมาเป็นทอดๆ สมัยนั้นอาจจะมีจริงไม่จริงเราไม่รู้ แต่ปัจจุบันยืนยันว่าไม่มีการรับประทานเนื้อสุนัขแน่นอนส่วนประเด็นการรับน้องระบบโซตัสนั้น ส่วนตัวเชื่อว่ายังมีอยู่แต่ก็มีข้อดีหลายอย่าง ทำให้รุ่นน้องที่เข้ามาเรียนได้ความอดทน ทำงานเป็น รู้จักการอยู่ร่วมกันในสังคม แต่ไม่มีการบังคับกินเหล้า หรือทำร้ายร่างกายแต่อย่างใด ส่วนใหญ่จะใช้คำพูดที่ฟังดูกดดันเท่านั้น
คณบดี คณะเกษตร มหาวิทยาลัยขอนแก่น ยืนยันไม่มีการกินเนื้อสุนัข หลังทวิตเตอร์หลุมขุดเรื่องอำ #แฉเกษตรมข จนคนเข้าใจผิด 
มหาวิทยาลัยขอนแก่น,#แฉเกษตรมข,กินเนื้อหมา,รับน้องโซตัส,รับน้อง,โซตัส,ข่าวทั่วไป